*Projekts*

LATVIJAS REPUBLIKAS MINISTRU KABINETS

2015. gada \_\_\_. \_\_\_\_\_\_\_\_\_ Noteikumi Nr.

Rīgā (prot. Nr. )

**Eiropas Savienības struktūrfondu un Kohēzijas fonda ieviešanas uzraudzības, izvērtēšanas un** **Kohēzijas politikas fondu vadības informācijas sistēmas 2014.-2020.gadam izveides un izmantošanas kārtība**

*Izdoti saskaņā ar Eiropas Savienības struktūrfondu un*

*Kohēzijas fonda 2014.-2020.gada plānošanas perioda vadības*

*likuma 20.panta 11.punktu* *un 12.punktu*

**I. Vispārīgie jautājumi**

1. Noteikumi nosaka kārtību, kādā:
   1. Eiropas Savienības struktūrfondu un Kohēzijas fonda (turpmāk – Eiropas Savienības fondi) vadībā iesaistītās institūcijas uzrauga un izvērtē Eiropas Savienības fondu ieviešanu;
   2. izveido un izmanto Kohēzijas politikas fondu vadības informācijas sistēmu 2014.-2020.gadam (turpmāk – vadības informācijas sistēma).
2. Eiropas Savienības fondu ieviešanas uzraudzības un izvērtēšanas mērķis ir nodrošināt izsekojamas, efektīvas un Eiropas Savienības fondu plānošanas dokumentos noteiktajiem mērķiem atbilstošas Eiropas Savienības fondu investīcijas Latvijā.
3. Eiropas Savienības fondu ieviešanas uzraudzības uzdevums ir:
   1. veikt prioritāro virzienu, ieguldījumu prioritāšu, specifisko atbalsta mērķu īstenošanas un rezultātu sasniegšanas uzraudzību attiecībā uz Eiropas Savienības fonduplānošanas dokumentos, darbības programmas “Izaugsme un nodarbinātība” (turpmāk - darbības programma) papildinājumā un Ministru kabineta noteikumos par specifiskā atbalsta mērķa ieviešanu noteikto investīciju finanšu, iznākuma un rezultāta rādītāju sasniegšanu un horizontālo principu īstenošanu;
   2. apkopot informāciju un informēt Eiropas Komisiju, Ministru kabinetu un Eiropas Savienības fondu vadībā iesaistītās institūcijas par Eiropas Savienības fondu ieviešanas progresu un problēmām un nepieciešamo rīcību šo problēmu novēršanā;
   3. nodrošināt Eiropas Savienības fondu 2014.-2020.gada plānošanas perioda uzraudzības komitejas (turpmāk – uzraudzības komiteja) lēmumu un uzraudzības komitejas sēžu laikā izteikto ieteikumu izpildes uzraudzību;
   4. izstrādāt priekšlikumus Eiropas Savienības fondu investīciju efektivitātes un specifisko atbalsta mērķu ieviešanas uzlabošanai.
4. Eiropas Savienības fondu ieviešanas uzraudzības un izvērtēšanas datu pamatavots ir vadības informācijas sistēma.

**II. Eiropas Savienības fondu ieviešanas uzraudzības kārtība**

1. Lai nodrošinātu darbības programmas īstenošanas un uzraudzības ietvaru, vadošā iestāde sadarbībā ar atbildīgajām iestādēm un sadarbības iestādi sagatavo darbības programmas papildinājumu, iekļaujot tajā vismaz šādu informāciju:
   1. specifisko atbalsta mērķu un to pasākumu detalizētu saturu, tai skaitā finansējuma saņēmēju, atlases un ieviešanas veidu, mērķa grupu un teritoriju, atbalstāmās darbības un atlases kārtas;
   2. specifisko atbalsta mērķu, to pasākumu un atlases kārtu ieviešanas laika grafiku;
   3. specifisko atbalsta mērķu un to pasākumu rādītāju un izvērtēšanai nepieciešamo datu sarakstu, norādot to faktisko un sasniedzamo vērtību dalījumu pa teritoriālā sadalījuma līmeņiem, ja attiecināms.
2. Šo noteikumu 5.punktā minēto darbības programmas papildinājumu vadošā iestāde sadarbībā ar atbildīgajām iestādēm un sadarbības iestādi pārskata reizi gadā, analizējot iepriekšējā gada rezultātus, un iesniedz tā grozījumus saskaņošanai uzraudzības komitejā.
3. Lai nodrošinātu darbības programmas gada īstenošanas un noslēguma ziņojumu sagatavošanu un iesniegšanu Eiropas Komisijai un izpildītu Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – Regula Nr.1303/2013) 111.panta prasības:
   1. sadarbības iestādereizi gadā līdz 1.februārim elektroniski iesniedz vadošajai iestādei un informācijai atbildīgajām iestādēm ziņojumu par prioritāro virzienu un, ja attiecināms konkrēti, specifiskā atbalsta mērķa vai projekta līmenī, ieviešanas gaitu, kurā iekļauj:
      1. analīzi par būtiskām problēmām, riskiem un ierosināto rīcību saistībā ar uzsāktajām projektu iesniegumu atlasēm;
      2. analīzi par investīciju finanšu progresu (t.sk. izlietojumu dalījumā pa administratīvajām teritorijām, ja attiecināms) un ieviešanā konstatētajām būtiskām problēmām, riskiem un ierosināto rīcību to novēršanai;
      3. analīzi par lielo projektu īstenošanas progresu, tai skaitā sasniegtajiem rādītājiem un būtiskām īstenošanas problēmām, riskiem un ierosināto rīcību;
      4. informāciju par darbībām, kas ir veiktas, lai nostiprinātufinansējuma saņēmēju spēju pārvaldīt un izmantot Eiropas Savienības fondus;
      5. informāciju par veiktajām darbībām un sasniegto progresu, lai mazinātu administratīvo slogu atbalsta saņēmējiem;
      6. informāciju par labās prakses projektu piemēriem;
      7. informāciju par problēmām/riskiem Eiropas Savienības fondu ieviešanā un ierosinājumus nepieciešamajai rīcībai nākamajā pārskata periodā.
   2. atbildīgā iestāde reizi gadā līdz 10.februārim elektroniski iesniedz vadošajā iestādē ziņojumu par specifisko atbalsta mērķu ieviešanas gaitu, kurā iekļauj:
      1. analīzi par specifiskiem atbalsta mērķiem, kuros projektu iesniegumu atlase nav uzsākta;
      2. analīzi par iznākuma un rezultātu rādītāju izpildi, tai skaitā saistībā ar investīciju finanšu progresu un uzraudzības rādītāju izpildi teritoriālā griezumā, kā arī Jaunatnes nodarbinātības iniciatīvasieviešanu atbilstoši Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk - Regula Nr.1304/2013) 19.panta 4.punktā ietvertajām prasībām un finanšu instrumentu ieviešanas atbilstībuiepriekš veiktajai tirgus nepilnību analīzei;
      3. ar specifiskā atbalsta mērķa ieviešanu saistītu informāciju par:
         1. darbībām, kas veiktas, lai izpildītu uz specifiskā atbalsta mērķi attiecināmos ex-ante nosacījumus un to atbilstību *ex-ante* nosacījumu izpildes laika grafikam (attiecas tikai uz ziņojumu, kas jāiesniedz 2017.gadā);
         2. mehānismu īstenošanu koordinācijas nodrošināšanai starp Eiropas strukturālajiem un investīciju fondiem un citiem Eiropas Savienības un valsts finansējuma instrumentiem un ar Eiropas Investīciju banku specifiskā atbalsta mērķa ietvaros;
         3. integrētas pieejas īstenošanu attiecībā uz teritoriālo attīstību specifiskā atbalsta mērķa ietvaros(ja attiecināms), ievērojot Regulas 1303/2013 36.pantā noteikto;
         4. darbībām, kas veiktas, lai nostiprinātu dalībvalsts iestāžu un atbalsta saņēmēju spēju pārvaldīt un izmantot Eiropas strukturālos un investīciju fondus;
         5. veiktajām darbībām un sasniegto progresu, lai mazinātu administratīvo slogu atbalsta saņēmējiem.
      4. informāciju par problēmām /riskiem Eiropas Savienības fondu ieviešanā un ierosinājumus nepieciešamajai rīcībai nākamajā pārskata periodā;
      5. citu informāciju atbilstoši kompetencei par specifisko atbalsta mērķu ieviešanu, tai skaitā par labās prakses piemēriem, ja attiecināms, un to, kā tiek nodrošināta Eiropas Komisijas 2014.gada 7.janvāra Deleģētās regulas (ES) Nr.240/2014 par Eiropas rīcības kodeksu attiecībā uz partnerību saistībā ar Eiropas strukturālajiem un investīciju fondiem” IV nodaļā „Laba prakse attiecībā uz uzraudzības komiteju dalības noteikumiem un to iekšējām procedūrām” noteikto partnerības principu ievērošanu.
   3. par horizontālo principu koordināciju atbildīgās institūcijas, pamatojoties uz vadības informācijas sistēmā pieejamo un izvērtējumos iegūto informāciju, līdz 2017.gada, 2019.gada un 2025.gada 20.martam elektroniski iesniedz vadošajā iestādē analīzes kopsavilkumu, kurā iekļauj:
      1. informāciju par Eiropas Savienības fondu ieguldījumu atbilstību attiecīgajiem horizontālajiem principiem;
      2. informāciju par horizontālo principu rādītāju sasniegto vērtību (tai skaitā būtiskākajām problēmām, riskiem un ierosināto rīcību).
4. Sadarbības iestāde, atbildīgā iestāde un par horizontālo principu koordināciju atbildīgās institūcijas šo noteikumu **7**.punktā minēto informāciju iesniedz saskaņā ar vadošās iestādes vadlīnijās, kas nosaka Eiropas Savienības fondu uzraudzības sistēmas darbības pamatprincipus un kārtību, noteikto formu.
5. Vadošā iestāde trīs darbdienu laikā šo noteikumu **7**.punktā noteikto informāciju ievieto uzraudzības komitejas tīmekļa vietnē http://kom.esfondi.lv/, un līdz gada īstenošanas un noslēguma ziņojuma apstiprināšanai uzraudzības komitejā, vadošā iestāde ir tiesīga lūgt iestādei, kas sagatavojusi informāciju, sniegt skaidrojumus, precizējumus un papildinājumus.
6. Ja dokumentā, kas iesniegts saskaņā ar šo noteikumu **7**.punktu, ir iekļauti priekšlikumi vai ieteikumi korektīvām darbībām, vadošā iestāde sadarbībā ar iestādi, kura sagatavojusi attiecīgo informāciju, saskaņo rīcības plānu nākamajam pārskata periodam un virza to izskatīšanai uzraudzības komitejā vienlaikus ar gada īstenošanas un noslēguma ziņojumu. Vadošā iestāde uzraudzības komitejāsaskaņoto rīcības plānu publicē Eiropas Savienības fondu tīmekļa vietnē ([www.esfondi.lv](http://www.esfondi.lv)).
7. Reizi gadā līdz 31.decembrim vadošā iestāde sadarbībā ar atbildīgo iestādi un sadarbības iestādi izstrādā Eiropas Savienības fondu investīciju finanšu un sasniedzamo rezultātu plānu prioritāro virzienu, ieguldījumu prioritāšu, specifisko atbalsta mērķu un pasākumu (ja attiecināms) un gadu dalījumā, lai nodrošinātu darbības programmā un darbības programmas papildinājumā noteikto rādītāju, tai skaitā snieguma ietvara, izpildi, kā arī sniedz priekšlikumus iespējamo valsts budžeta virssaistību sadalei. Vadošā iestāde minētos plānus un priekšlikumus saskaņo ar atbildīgo iestādi un sadarbības iestādi un iesniedz apstiprināšanai Ministru kabinetā līdz kārtējā gada 1.martam.
8. Ja vadošā iestāde konstatē būtiskas novirzes no Ministru kabinetā apstiprinātajiem Eiropas Savienības fondu investīciju finanšu progresa un sasniedzamo rezultātu progresa plāniem vai vadošās iestādes rīcībā ir informācija, kas liecina par augstu risku un apdraudējumu efektīvai darbības programmā un darbības programmas papildinājumā noteikto rādītāju izpildei, vadošā iestāde ierosina nepieciešamorīcību, tai skaitā grozījumus darbības programmā, saskaņojot minēto rīcību uzraudzības komitejā. Ja nepieciešams, Finanšu ministrija informē Ministru kabinetu par minētajām problēmām un iesniedz priekšlikumus to risinājumiem.

**III. Eiropas Savienības fondu izvērtēšanas kārtība**

1. Eiropas Savienības fondu izvērtēšana ir darbību kopums, ko veic vadošā iestāde, atbildīgās iestādes un par horizontālo principu koordināciju atbildīgās institūcijas, lai novērtētu Eiropas Savienības fondu finansējuma ieguldījumu efektivitāti, lietderību un ietekmi uz Latvijas tautsaimniecību un sabiedrību, tādējādi nodrošinot nepieciešamo pierādījumu bāzi turpmākiem uzlabojumiem darbības programmas īstenošanas kvalitātē.
2. Eiropas Savienības fondu izvērtēšana ietverizvērtēšanas plānošanu, organizēšanu, veikšanu un kvalitātes uzraudzību, izvērtējumos izteikto ieteikumu izpildes nodrošināšanu, rezultātu publicēšanu un informēšanu par izvērtēšanas procesu.
3. Eiropas Savienības fondu izvērtēšanu veic:
   1. vadošā iestāde pirms Eiropas Savienības fondu darbības programmas izstrādes (sākotnējā izvērtēšana), atbilstoši Regulas Nr.1303/2013 55.pantā noteiktajam, novērtējot darbības programmas stratēģiju, rādītājus un mērķus, finansējuma sadalījuma atbilstību, kā arī sagaidāmo ieguldījumu citu stratēģisko mērķu sasniegšanā;
   2. atbildīgā iestāde pirms Eiropas Savienības fondu ieguldījumu uzsākšanas un normatīvā akta par attiecīgā specifiskā atbalsta mērķa īstenošanu izstrādāšanas (specifiskā atbalsta mērķa sākotnējā izvērtēšana), novērtējot specifiskā atbalsta mērķa paredzamo sociālekonomisko ietekmi un specifiskā atbalsta mērķa ieviešanas risinājumuun, ja attiecināms, ņemot vērā vajadzību analīzi teritoriālajā griezumā, iespējamos teritoriālās atstumtības riskus,faktiski veiktos ieguldījumusun, kur iespējams, izstrādājot sasniedzamo rezultātu kartējumu;
   3. vadošā iestāde, atbildīgā iestāde un par horizontālo principu koordināciju atbildīgā institūcija ieguldījumu veikšanas laikā (pastāvīgā izvērtēšana) atbilstoši Regulas Nr.1303/2013 56.pantā noteiktajam, tai skaitā vismaz reizi plānošanas perioda laikā izvērtējot, kā atbalsts no Eiropas Savienības fondiem ir veicinājis darbības programmas katras prioritātes (prioritārā virziena) mērķu un horizontālo principu mērķusasniegšanu;
   4. vadošā iestāde plānošanas perioda beigās pēc Eiropas Savienības fondu ieguldījumu veikšanas (noslēguma izvērtēšana), ievērojot Regulas Nr.1303/2013 57.pantā noteikto, izvērtējot Eiropas Savienības fondu ieguldījumu efektivitāti, lietderību un ietekmi, kā arī papildus izvērtējot Eiropas Savienības fondu ieguldījumu Eiropas Savienības stratēģijas gudrai, ilgtspējīgai un integrējošai izaugsmei valsts līmeņa mērķu sasniegšanā.
4. Izvērtēšanas veikšanas un kvalitātes uzraudzības nodrošināšanai vadošā iestāde izstrādā Izvērtēšanas vadlīnijas un standartus.
5. Vadošā iestāde izstrādā Eiropas Savienības fondu izvērtēšanas plānu, kuru trīs dienu laikā pēc tā apstiprināšanas publicē Eiropas Savienības fondu tīmekļa vietnē (www.esfondi.lv). Izvērtēšanas plāna tēmu noteikšanā vadošā iestāde iesaista citas Eiropas Savienības fondu vadībā iesaistītās institūcijas.
6. Atbildīgās iestādes nodrošina darbības programmas papildinājumā noteikto izvērtēšanai nepieciešamo datu apkopošanu un uzkrāšanu, tai skaitā dalījumā pa administratīvajām teritorijām, ja attiecināms.
7. Izvērtēšanas veikšanas un kvalitātes uzraudzībai vadošā iestāde izveido Konsultatīvo izvērtēšanas darba grupu (turpmāk – darba grupa), izstrādā tās reglamentu un nosaka dalībnieku sastāvu. Darba grupā piedalās Eiropas Savienības fondu vadībā iesaistīto institūciju, par horizontālo principu koordināciju atbildīgo institūcijas, biedrību un nodibinājumu pārstāvji.
8. Izvērtējumu kvalitātes uzraudzībai darba grupa var pieaicināt ekspertus.
9. Izvērtēšanas ietvaros izteiktos ieteikumus izskata darba grupa un vienojas par tiem ieteikumiem, kas tiek iekļauti vadošās iestādes sagatavotajā un uzturētajā rekomendāciju ieviešanas plānā. Rekomendāciju ieviešanas plānuizskata uzraudzības komiteja, nosakot veicamās darbības, atbildīgo izpildītāju par ieteikuma ieviešanu un ieteikuma ieviešanas termiņu.
10. Izvērtēšanas ziņojumu trīs darba dienu laikā pēc apstiprināšanas darba grupā publicē Eiropas Savienības fondu tīmekļa vietnē (www.esfondi.lv), Pārresoru koordinācijas centra uzturētajā pētījumu un publikāciju datu bāzē un par attiecīgā izvērtējuma veikšanu atbildīgās institūcijas tīmekļa vietnē.
11. Vadošā iestāde sadarbībā ar darba grupureizi gadā līdz 1.februārim sagatavo informāciju par kalendārajā gadā veiktajiem izvērtējumiem, rekomendāciju ieviešanas plānā iekļautajiem ieteikumiem un to ieviešanu, un tās apkopojumupublisko šo noteikumu 7.punktā minētajā darbības programmas ieviešanas gada ziņojumā.

**IV. Vadības informācijas sistēmas izveides un izmantošanas kārtība**

1. Vadības informācijas sistēma ir valsts informācijas sistēma, kura nodrošina Eiropas Savienības fondu īstenošanai un vadībai nepieciešamo datu uzkrāšanu un pieejamību.
2. Vadības informācijas sistēma izveidota ar mērķi uzkrāt datus, tai skaitā Regulas Nr.1304/2013 1. un 2.pielikumā noteiktos, kas nepieciešami uzraudzībai, izvērtēšanai, finanšu pārvaldībai, pārbaudei un revīzijai, ievērojot Regulas Nr.1303/2013 125.panta 2.punkta d apakšpunktā noteikto.
3. Vadības informācijas sistēmas uzdevums ir:
   1. uzkrāt un uzglabāt informāciju par Eiropas Savienības fondu plānošanas dokumentiem, darbības programmas papildinājumu, projektu iesniegumiem un projektiem, kas nepieciešama Eiropas Savienības fondu vadībai, darbības programmas īstenošanas uzraudzībai un izvērtēšanai;
   2. uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda projektos un gala saņēmējiem (tai skaitā fiziskām personām), projektu partneriem, rezultātu un iznākumu rādītājiem, horizontālo principu rādītājiem un izvērtēšanai atbilstoši šo noteikumu 18.punktā noteiktajiem nepieciešamajiem datiem un rādītājiem teritoriālā griezumā, ja attiecināms, kā arī, nodrošinot minēto datu aktualizāciju;
   3. nodrošināt iespējas sagatavot Eiropas Komisijai iesniedzamos maksājuma pieteikumus un kontu slēgumu;
   4. nodrošināt datu apmaiņu starp finansējuma saņēmējiem un Eiropas Savienības fondu vadībā iesaistītajām institūcijām, ievērojot Regulas Nr.1303/2013 122.panta 3.punktā noteikto;
   5. nodrošināt iespējas vadības informācijas sistēmā iekļautos datusanalizēt, apkopot statistikas vajadzībām un nodot apstrādei citām valsts informācijas sistēmām normatīvajos aktos noteikto funkciju vai uzdevumu veikšanai.
4. Vadības informācijas sistēmas lietotāji ir:
   1. projektu iesniedzēji, kuri iesniedz projektu iesniegumus Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā noteiktajā kārtībā;
   2. finansējuma saņēmēji, kuru projektu iesniegumi ir apstiprināti Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā noteiktajā kārtībā;
   3. Eiropas Savienības fondu vadībā iesaistīto institūciju darbinieki vai valsts civildienesta ierēdņi, kam regulāra piekļuve vadības informācijas sistēmā iekļautajai informācijai nepieciešama tiešo darba (amata) pienākumu veikšanai, normatīvajos aktos noteikto funkciju veikšanai vai, ja to paredz starpresoru vienošanās;
   4. Iepirkumu uzraudzības biroja un Valsts ieņēmumu dienesta darbinieki vai valsts civildienesta ierēdņi, kam regulāra piekļuve vadības informācijas sistēmā iekļautajai informācijai nepieciešama normatīvajos aktos noteikto funkciju vai uzdevumu veikšanai;
   5. Republikas pilsētu pašvaldību darbinieki, kam piekļuve vadības informācijas sistēmā iekļautajai informācijainepieciešamas projektu atlases pienākumu veikšanai;
   6. fiziskas vai juridiskas personas un valsts vai pašvaldību institūcijas, kurām ir tiesības saņemt vadības informācijas sistēmā iekļauto informāciju Centrālās finanšu un līgumu aģentūras (turpmāk – Aģentūra) noteiktā apjomā citos gadījumos.
5. Fiziskas vai juridiskas personas un valsts vai pašvaldību institūcijas var saņemt vadības informācijas sistēmā iekļauto vispārpieejamo informāciju Informācijas atklātības likumā noteiktā kārtībā.
6. Vadības informācijas sistēmas lietotāji sistēmā var identificēties, izmantojot vienu no identifikācijas veidiem:
   1. vienotā valsts un pašvaldību pakalpojumu portāla www.latvija.lv sniegtos identificēšanās pakalpojumus;
   2. Aģentūras izsniegto lietotājvārdu un paroli(attiecas uz šo noteikumu 27.3., 27.4., 27.5. un 27.6.apakšpunktā minētajiem lietotājiem un projekta iesniedzējiem un finansējuma saņēmējiem, kas neizmanto šo noteikumu 29.1.apakšpunktā minēto identifikācijasveidu).
7. Projekta iesniedzēja identifikācija vadības informācijas sistēmā notiek brīdī, kad ir saņemts apstiprinājums par personas identitāti no identifikācijas līdzekļa izsniedzēja.
8. Pirmo reizi identificējoties vadības informācijas sistēmas e-vidē un identifikācijai izmantojot elektronisko sakaru līdzekļus, notiek vadības informācijas sistēmas lietotāja reģistrācija.
9. Vadības informācijas sistēmas lietotāji, kas nav identificējušies, izmantojot 29.1.apakšpunktā norādīto identifikācijas veidu, iesniedz iesniegumu Aģentūrā par vadības informācijas sistēmas lietotāja tiesību piešķiršanu.
10. Vadības informācijas sistēmaspārzinis un turētājs ir Aģentūra, kas organizē un vada vadības informācijas sistēmas darbību.
11. Finanšu ministrija nodrošina vadības informācijas sistēmas tehnisko resursu funkcionalitāti.
12. Vadības informācijas sistēma datus iegūst, izmantojot valsts informācijas sistēmu savietotāju, kura pārzinis un atbildīgā institūcija ir Valsts reģionālās attīstības aģentūra, vai tai tiešsaistē datus sniedz:
    1. Pilsonības un migrācijas lietu pārvalde – Iedzīvotāju reģistrā reģistrētos datus;
    2. Valsts zemes dienests – Nekustamā īpašuma valsts kadastra informācijas sistēmas teksta datus, kas strukturēti informācijas blokos, telpiskos datus par Latvijas teritoriju un Valsts adrešu reģistra informācijas sistēmas datus;
    3. Uzņēmumu reģistrs – tā pārziņā esošos datus par juridiskajām personām;
    4. Valsts ieņēmumu dienests - tā pārziņā esošos datus par nodokļu maksātājiem;
    5. Veselības darbspēju ekspertīzes ārstu valsts komisija – tā pārziņā esošos datus par individuāliem Eiropas Sociālā fonda dalībniekiem;
    6. Valsts vienotā datorizētā zemesgrāmata - zemesgrāmatu informāciju;
    7. Latvijas Republikas pašvaldības – torīcībā esošos datus par personas nodokļu nomaksas statusu valsts un pašvaldību nodokļu administrācijās;
    8. Citas valsts informācijas sistēmas un reģistri to rīcībā esošos datus, kas nepieciešami Eiropas Savienības fondu ieviešanas uzraudzībai un izvērtēšanai.
13. Vadības informācijas sistēmā uzkrāto informāciju glabā līdz 2032.gada 31.decembrim un pēc minētā termiņa nodod glabāšanā valsts arhīvam atbilstoši normatīvajiem aktiem par elektronisko datu arhivēšanu.

Ministru prezidente L.Straujuma

Finanšu ministrs J.Reirs

16.02.2015 15:53

2527

I.Petrova,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv